Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: a döntések hatásainak elõre kiszámíthatósága volt. Ennek elemzésekor figyelembe vette dr. Zlinszky János alkotmánybírónak az 57/1994. (XI. 17.) AB határozat mellett kifejtett különvéleményét, amelyben kifejtette, hogy „A (lakásügyi)
Paragraph Index: 55

a döntések hatásainak elõre kiszámíthatósága volt. Ennek elemzésekor figyelembe vette dr. Zlinszky János alkotmánybírónak az 57/1994. (XI. 17.) AB határozat mellett kifejtett különvéleményét, amelyben kifejtette, hogy „A (lakásügyi) kérdésben sok félmegoldás és szükségszerûnek tûnõ, de utóbb elhamarkodottnak bizonyult intézkedés született, s alkotmányossági követelményeket azokkal szemben érvényesíteni egyre nehezebb. Ennek alapján a biztos az egyedi panaszok alanyainak a jogszabályok kiszámíthatóságához fûzõdõ jogainak érvényesülésén túl, azt is vizsgálta, hogy az állam hogyan élt azzal a szabadsággal, amellyel a lakáshoz jutást befolyásolhatja, és a döntései milyen mértékben szolgálják a népesedéspolitika, a szociálpolitika, illetve a gazdaságpolitika céljait. A kiszámíthatóság különösen az olyan jogviszonyokban rendkívül fontos, ahol a döntések következményei évtizedekre, vagy esetleg akár egy egész életre szólnak. Ilyen a lakásszerzés ügye, és az ezzel jelentõs mértékben összefüggõ gyermekvállalás kérdése. Az állam szerepe és feladata többek között azoknak a társadalom számára hasznos céloknak a támogatása, amelyek az egyén érdeklõdésén kívül esnek, vagy annak jelentõségét a rövid távú érdekek elfedik. A népesség létszámának alakulása ilyen nagy jelentõségû kérdés, amelyben az állami szerepvállalás elengedhetetlen. Az állam az ösztönzés eszközeivel tehet intézkedéseket a gyermekszám növelése érdekében. Az országgyûlési biztos a 2005. május 31-én kiadott OBH 3693/2004. számú jelentésében megállapította, hogy a lakáscélú állami támogatásokról szóló rendeletek nem felelnek meg teljes mértékben az alkotmányossági követelményeknek. E megállapítás lényege, hogy a lakástámogatási jogszabályok 2003 óta történt változásai nem egyértelmûek sem a bankok – mint jogalkalmazók –, sem az igénylõk számára, és alkalmazásuk során nincs megfelelõ jogorvoslat. Az országgyûlési biztos a jogszabályok kiszámíthatóságához fûzõdõ alkotmányos jogok érvényesülésének lehetõségét vizsgálta meg a lakáspolitika változásai kapcsán, és annak keretében arra keresett választ, hogy e változások mennyire szolgálták a szociálpolitika, a népesedéspolitika vagy a gazdaságpolitika céljait. A szociálpolitikai hatásokat tekintve megállapította, hogy a szocializmus idején a lakáspolitika döntõ eleme a szociálpolitikai szempontok erõteljes megjelenítése volt. Csak e szempontnak alávetve érvényesülhetett a tulajdonjog és más polgári jogok is. A lakhatás jogát az ‘50-es, ‘60-as években fõként az államosított bérházakban kialakított tanácsi lakások kiutalásával, a magántulajdonban hagyott lakóházakban pedig kényszerbérlõk elhelyezésével oldották meg. A ‘70-es évektõl pedig fõként a lakótelepek iparszerû építésével és az önerõs építkezések állami támogatásával gondoskodtak a lakásigények kielégítésérõl. 2006/162/II. szám A bérlakás-állomány azonban az eltelt évtizedek alatt a tulajdonosi szemlélet hiányának következtében rendkívül leromlott. Az állami tulajdonú épületek kezelõi jogát gyakorló ingatlankezelõ szervezetek nem kapták meg sem a tulajdonos államtól, sem a bérlõk által – a minden bérlakásra egységesen alkalmazott szociális szempontok alapján – fizetett alacsony lakbérekbõl azt az összeget, amelyre az épületek folyamatos karbantartásához vagy idõszakos felújításához szükség lett volna. A több évtizedes mulasztás következményeit hárította vissza az állam a korábbi – az épület fenntartásához szükséges összeg töredékét sem megfizetõ – bérlõkbõl tulajdonosokká váló lakókra. Ahogy a korábbi bérlõk a felújítás költségét is fedezõ magasabb összegû lakbérek és egyéb díjak megfizetésére az akkori alacsony bérek, jövedelmek miatt nem lettek volna képesek, úgy ma a sokkal rosszabb állapotban lévõ épületek felújítására a kényszerbõl tulajdonosokká vált alacsony jövedelmû lakók sem képesek. A bérlakás-rendszer csapdáját még ma sem sikerült elhárítani, mert a rendkívül leszûkült bérlakás-állomány fenntartása a bérleti díjból fedezhetõ költségeken felül, jelentõs ráfordítást igényel, és erre az önkormányzatok közül is csak kevés képes, más szerveket pedig a rendszerbõl az érdektelenség kizár. Világos tendencia mutatkozik arra, hogy az önkormányzatok is meg kívánnak szabadulni a már csak tehertételt jelentõ régi bérlakásaiktól. Ez pedig az új bérlakások építésének megtorpanása miatt a lakásállomány csökkenésével és a szociális bérlakás-rendszer teljes összeomlásával fenyeget. A lakáspolitikában a szociálpolitikai szempontokat leginkább figyelembe vevõ bérlakás-rendszer helyzete az elmúlt két évben tovább romlott. A népesedéspolitika napjainkban a családtámogatási rendszer szerves részeként a szûkebb értelembe vett, a családok támogatásáról szóló 1998. évi LXXXIV törvény, a kötelezõ egészségbiztosítás ellátásairól szóló 1997. évi LXXXIII. törvény elõírásain alapul, és ezt egészíti ki speciális szempontból a lakáscélú állami támogatásokról szóló 12/2001. (I. 31.) Korm. rendelet. A demográfiai érzékenység úgy jelenik meg a lakáspolitikában, hogy az állam kifejezetten a gyermekes családok számára nyújt különbözõ támogatásokat a lakáshoz jutásban, mégpedig a gyermekek számától

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes